Chimaera (genetica)
Chimaera in genetica est organismus, qui duas pluresve populationes cellularum obtinet. Cum enim embryo sive fetus in utero augescens alium embryonem in se sugit, chimaera oritur. Ex cellulis embryonis infecundi exit massa, quae in eo embryone increscenti diversificatur. Quae discrepantia biologica, quamquam haudquaquam rara est, minus saepe difficultates ipsi organismo parat. Chimaera et hybrida non eadem res sunt, nam cum haec ex duobus diversi generis ovis increscat, illa ex tribus quattuorve eiusdem generis ovis nascitur. Chimaera (Graece χίμαιρα 'capra') in mythologia Graeca erat monstrum ignem vomens, quod ex leone capra dracone consistebat.